കോട്ടുവള്ളിയില് ശീതകാല പച്ചക്കറി കൃഷി ആരംഭിച്ചു എറണാകുളം: കോട്ടുവള്ളി പഞ്ചായത്തിലെ എല്ലാ വാര്ഡുകളിലും ശീതകാല പച്ചക്കറി കൃഷി ആരംഭിച്ചു. മന്നം വാര്ഡിലെ കാര്മെലാരം പ്രിയോറിയിലെ വൈദീക വിദ്യാര്ത്ഥികളുടെ കൃഷിയിടത്തില് നടന്ന നടീല് ഉദ്ഘാടനം കോട്ടുവള്ളി ഗ്രാമപഞ്ചായത്ത് പ്രസിഡന്്റ് കെ.എസ് ഷാജി ഉദ്ഘാടനം ചെയ്തു. കാര്ഷിക വികസന കര്ഷക ക്ഷേമ വകുപ്പ് നടപ്പിലാക്കുന്ന സമഗ്ര പച്ചക്കറി കൃഷി വികസന പദ്ധതി പ്രകാരമാണ് കൃഷി ആരംഭിച്ചത്. ശീതകാല പച്ചക്കറികളായ കോളിഫ്ലവര്, കേബേജ്, കാരറ്റ്, ബീറ്റ്റൂട്ട്, ബ്രക്കോളി മുതലായവയുടെ തൈകള് സൗജന്യമായാണ് നല്കുന്നത്. കോട്ടുവള്ളി പഞ്ചായത്ത് അംഗം സുമയ ടീച്ചര്, പറവൂര് കൃഷി അസിസ്റ്റന്്റ് ഡയറക്റ്റര് ജിഷ പി.ജി, കോട്ടുവള്ളി കൃഷി ഓഫീസര് കെ.സി റൈഹാന, കൃഷി അസിസ്റ്റന്്റ് എസ്.കെ ഷിനു, ജൈവകര്ഷക രമണി, ഫാദര് ജോസ് തോമസ്, ഫാദര് റോബി, ഫാദര് മെല്വിന്, വൈദീക വിദ്യാര്ത്ഥികള് തുടങ്ങിയവര് പങ്കെടുത്തു.The post കോട്ടുവള്ളിയില് ശീതകാല പച്ചക്കറി കൃഷി ആരംഭിച്ചു first appeared on MalayalamExpressOnline.